Carl Maria von Weber

Carl Maria von Weber (Holstein, 18 November 1786 - London, 5 Juni 1826) adalah komponis Jerman, tokoh nang penting pas jaman romantik muda. Abah sidin marupakan saurang diriktur parkumpulan sandiwara kaliling; makanya nang ngitu Weber sudah tahu kahidupan panggung mulai lagi halus dan kanyataannya banyak banar manfaatnya gasan karir sidin sabagai komponis opera. Di antara guru musik sidin nang panambayan adalah kaka angkatnya, wan imbah nitu Heuschkel gasan palajaran piano. 

Michael Haydn, nang marupakan dangsanak Joseph Haydn, parnah jua manjadi guru sidin gasan palajaran kontrapun. Haratan sidin masih anum sidin barhasil lawan opera sidin Silvanna. Maumpati opera nang lain, tapi kada sabarataan nang barhasil. Tahun 1816 Weber mandapat tugas dari raja Saksen gasan maulah pulang opera nang hanyar diulah di Dresden. 

Opera romantiknya nang paling tarkenal Der Freiscütz (1821), nang mendapat sukses di sabarataan kota ganal. Imbahtu opera Euryanthe (1823), nang diulah untuk kota Wina, kalinya dapat jua sambutan nang hangat. Pas kasihatan sidin mulai baturun pas tahun 1826, sidin tulak ke London gasan mamimpin opera sidin  Oberon; dua bulan imbah pertunjukkan opera nang pamulaan tadi sidin maninggal. Karya sidin nang lain kaya naskah gasan piano Invitation to the dance (1819). Pas tahun 1844 atas saran Richard Wagner nang katuju banar lawan sidin. kuburan sidin dipindahakan ke Dresden. 

 Rujukan 

Tumbung:Urang Jerman
Tumbung:Komponis Jerman